I oktober 2011 ga Team Me ut sitt debutalbum i Norge. Albumet fikk massiv respons i norske media, med terningkast 6 blant annet fra Aftenposten, Dagsavisen, Hamar Arbeiderblad, Adresseavisen, Østlendingen og Tønsberg Blad. De vant Spellemannprisen 2011 i klassen popgruppe. I kjølvannet av utgivelsen har bandet spilt mange utsolgte konserter i Norge. I mars 2012 ble albumet utgitt internasjonalt, også denne gang til gode kritikker. Etter bandets opptreden på SXSW-festivalen i Austin, Texas i mars 2012 , plukket det Britiske Musikkmagasinet NME ut Team Me som «one of their 10 new favorite bands» fra festivalens omfangsrike program som teller mer enn 2000 band. Team Me turnerte også i 2012 utenfor landegrensene, med tre europaturnéer, samt konserter i New York, Los Angeles og Tokyo.